سنی‌آنلاین| شیخ‌الاسلام مولانا عبدالحمید دوشنبی ءِ رۆچ ءَ (۱۷ آبان ۱۴۰۰) ماں ٹوییٹے وتی مخالفت ءَ گۆں استان ءِ بهر کنگ ءَ جار جت ۆ په «عدالت ءِ اجرا» ۆ «تبعیض ۆ نابرابریانی دور کنگ» ءَ سکّ سۆگه‌ی کرت.
🔸په سنی‌آنلاین ءِ سرهال ءَ، زاهدان ءِ امام‌جمعه ءِ ٹوییٹ اے وڑ اِنت: «سیستان ۆ بلوچستان ءِ جغرافیا وڑے اِنت که هر ونڈے شه آیی آدگه ونڈاں پوره ءَ کنت؛ آیی مردم هم همےوڑ انت. په اے استان ءِ توسعه ۆ زبهریانی دور کنگ ءَ همدلی ۆ یکّویی هژدری انت؛ اے کار گۆں عدالت ءِ اجرا ءَ راج ۆ مذهبانی نیام ءَ ۆ تبعیض ۆ نابرابریانی دور کنگ ءَ جۆڑ بیت، نه گۆں استان ءِ بهر کنگ ءَ.»